માર્ચ ૨૧

૨૧મી માર્ચનો દિવસ ગ્રેગોરીયન પંચાંગ મુજબ વર્ષનો ૮૦મો (લિપ વર્ષ દરમ્યાન ૮૧મો) દિવસ છે. આ દિવસ પછી વર્ષ પુરું થવામાં ૨૮૫ દિવસ બાકી રહે છે.

 મહત્વના બનાવો 

 ૧૪૧૩ – હેન્રી પંચમ ઇંગ્લેન્ડનો રાજા બન્યો.
 ૧૮૪૪ – બહાઇ પંચાંગ શરૂ થયું. આ બહાઇ પંચાંગનો પ્રથમ વર્ષનો પ્રથમ દિવસ હતો. આથી આ દિવસ દર વર્ષે બહાઇ નવરોઝ દિન તરીકે ઉજવાય છે.
 ૧૮૫૭ – ટોક્યો, જાપાનમાં ધરતીકંપ આવ્યો, જેમાં ૧,૦૦,૦૦૦ કરતાં વધુ લોકોની જાનહાની થઇ.
 ૧૮૭૧ – ઓટ્ટો વૉન બિસ્માર્ક (Otto von Bismarck) જર્મનીના રાજ્યાધિપતિ (Chancellor) તરીકે પદારૂઢ થયા.
 ૧૯૦૫ – આલ્બર્ટ આઇનસ્ટાઇને વિશેષ સાપેક્ષતા (special relativity)નો સિધ્ધાંત પ્રકાશિત કર્યો.
 ૧૯૩૦ – દાંડીયાત્રા જંબુસર તાલુકાના વેડચ ગામે પહોંચી.
 ૧૯૩૫ – શાહ રઝા પહલવીએ આંતરરાષ્ટ્રીય સમુદાયને "પર્શિયા"ને તેના મૂળ નામ ઇરાન ("આર્યોની ભૂમિ") તરીકે ઓળખાવવા જણાવ્યું. 
 ૧૯૬૫ – માર્ટિન લ્યુથર કિંગ જુનિયરે સેલ્માથી મોન્ટગોમરી, અલ્બામા સુધીની ત્રીજી અને છેલ્લી સફળ નાગરિક અધિકાર કૂચની શરૂઆતમાં ૩,૨૦૦ લોકોનું નેતૃત્વ કર્યું.
 ૧૯૭૦ – સાન ફ્રાન્સિસ્કોના મેયર જોસેફ એલિઓટો દ્વારા પ્રથમ ''પૃથ્વી દિવસ"ની ઘોષણા કરવામાં આવી.
 ૧૯૮૦ – અમેરિકાના પ્રમુખ જિમ્મી કાર્ટરે સોવિયેત-અફઘાન યુદ્ધનો વિરોધ કરવા માટે મોસ્કોમાં યોજાનારા ૧૯૮૦ના ગ્રીષ્મ ઓલિમ્પિક્સના બહિષ્કારની જાહેરાત કરી.
 ૧૯૯૦ – નામિબીયા દેશને ૭૫ વર્ષ બાદ અંગ્રેજો (દક્ષિણ આફ્રિકા)ની ગુલામીમાંથી આઝાદી મળી.
 ૧૯૯૯ – બર્ટ્રાન્ડ પિકાર્ડ અને બ્રાયન જોન્સ ગરમ હવાના બલૂનમાં પૃથ્વીની પરિક્રમા કરનારા પ્રથમ વ્યક્તિ બન્યા.
 ૨૦૦૦ – પોપ જહોન પોલ દ્વિતીયએ ઈઝરાયેલની સૌપ્રથમ મુલાકાત લીધી.
 ૨૦૦૨ – પાકિસ્તાનમાં, 'વૉલ સ્ટ્રીટ જર્નલ'ના પત્રકાર ડેનિયલ પર્લના અપહરણ અને હત્યાના ગુનામાં એહમદ ઓમર સઇદ શેખ સહિત અન્ય ત્રણને મૃત્યુદંડની સજા ફટકારવામાં આવી.
 ૨૦૦૬ – સોશિયલ મીડિયા સાઇટ ટ્વિટરની સ્થાપના કરવામાં આવી.

 જન્મ 
 ૧૬૮૫ – જોહાન સેબેસ્ટિયન બાચ, જર્મન સંગીતકાર (અ. ૧૭૫૦)
 ૧૭૬૮ – જોસેફ ફૂરિયર, ફ્રેંચ ગણિતશાસ્ત્રી અને ભૌતિકશાસ્ત્રી (અ. ૧૮૩૦)
 ૧૮૮૭ – એમ. એન. રોય, ભારતીય તત્ત્વચિંતક અને રાજકારણી (અ. ૧૯૫૪)
 ૧૯૦૫ – પુષ્પાબેન મહેતા, ગુજરાતના સામાજિક કાર્યકર અને રાજકારણી (અ. ૧૯૮૮)
 ૧૯૧૬ – બિસ્મિલ્લાહ ખાન, ભારતીય શરણાઈ વાદક (અ. ૨૦૦૬)
 ૧૯૨૩ – અરવિંદ પંડ્યા, ગુજરાતી અને હિન્દી ચલચિત્ર અભિનેતા (અ. ૧૯૮૦)
 ૧૯૨૩ – નિર્મલા શ્રીવાસ્તવ, ભારતીય ધાર્મિક નેતા, સહજ યોગના સ્થાપક (અ. ૨૦૧૧)
 ૧૯૨૫ – પીટર બ્રૂક (Peter Brook), બ્રિટિશ નાટ્ય નિર્માતા નિર્દેશક.(મહાભારતના નાટ્યરૂપાંતરકાર  ) 
 ૧૯૪૬ – તિમોથી ડાલ્ટન (Timothy Dalton), બ્રિટિશ અભિનેતા (જેમ્સ બોન્ડ શ્રેણી)
 ૧૯૪૮ – શારદાબેન પટેલ, ભારતીય રાજકારણી અને ૧૭મી લોક સભાના સભ્ય.
 ૧૯૭૮ – રાની મુખર્જી, હિન્દી ચલચિત્ર અભિનેત્રી.

 અવસાન 
 ૧૯૩૯ – નર્મદાશંકર મહેતા, ગુજરાતી લેખક, તત્ત્વજ્ઞાનના ઇતિહાસકાર અને વહિવટકર્તા (જ. ૧૮૭૧)
 ૨૦૦૯ – મોહિત શર્મા, અશોક ચક્ર વિજેતા ભારતીય સૈન્ય અધિકારી (જ. ૧૯૭૮)
 ૨૦૧૯ – હકુ શાહ, ભારતીય ચિત્રકાર, ગાંધીવાદી, સાંસ્કૃતિક માનવશાસ્ત્રી અને લોક અને આદિજાતિ કલા અને સંસ્કૃતિના લેખક (જ. ૧૯૩૪)
 તહેવારો અને ઉજવણીઓ 
 આંતરરાષ્ટ્રીય વંશીય ભેદભાવ નાબૂદી દિવસ (International Day for the Elimination of Racial Discrimination)
 આંતરરાષ્ટ્રીય રંગ દિવસ (International Colour Day)
 વિશ્વ કવિતા દિવસ, યુનેસ્કો (UNESCO)
 બહાઇ નવરોઝ દિન
 માનવ અધિકાર દિન, દક્ષિણ આફ્રિકા 
 પર્શિયન નવું વર્ષ (ઇરાની પંચાંગ મુજબ)
 નામીબીયા સ્વતંત્રતા દિન
 સદભાવના દિન, ઓસ્ટ્રેલિયા
 વિશ્વ ડાઉન સિન્ડ્રોમ દિન
 માતા દિન (મધર્સ ડે) ઇજિપ્ત, જોર્ડન, લેબેનોન, સિરિયા, યમન દેશોમાં ઉજવાય છે.
 વિશ્વ વન દિવસ
 વિશ્વ કઠપુતળી દિન
 બાહ્ય કડીઓ 
 બીબીસીBBC:૨૧મી માર્ચ 
 આ દિવસ કેનેડામાં 

શ્રેણી:મહત્વના દિવસો
શ્રેણી:માર્ચ